Eesti Lennuakadeemia

Eesti Lennuakadeemia (lühend ELA; inglise keeles Estonian Aviation Academy) on lennundusalast õpet andev rakenduskõrgkool.

Kool asutati 1993. aastal Tartu Lennukolledžina ning 2008. aastal nimetati see ümber Eesti Lennuakadeemiaks. 

Õppehoone
2011. aastast on akadeemial oma õppehoone Tartumaal Kambja vallas Reola külas (Lennu 40) Tartu lennujaama kõrval. Tiivikukujuline õppehoone pälvis 2011. aastal konkursi "Aasta tegu Eesti lennunduses" rändauhinna Kotkas. Enam kui 4000 ruutmeetri suuruses hoones on ruumi 300 üliõpilasele ning 60 õppe- ja teadustöötajale, ehituseks eraldasid Eesti riik ja Euroopa Regionaalarengu Fond 4,35 miljonit eurot.Berit-Helena Lamp "Eesti lennunduse aasta teo konkursi võitis Eesti Lennuakadeemia" Postimees, 17.11.2011."Eesti Lennuakadeemia alustab õppeaastat uues majas" Haridus- ja Teadusministeeriumi pressiteade, 26.08.2011.

Rektorid
Lennuakadeemia rektorid on olnud Villu Mikita, Jaan Tamm ja Jaanus Jakimenko. Alates 2. jaanuarist 2020 on akadeemia rektor Koit Kaskel.

Erialad
Eesti Lennuakadeemias saab õppida nelja rakenduskõrghariduse eriala: lennuliiklusteenindus, õhusõiduki juhtimine, lennunduskorraldus ja lennundustehnika.Õppekavad. Eesti Lennuakadeemia, vaadatud 11.02.2020. Koostöös Eesti õhuväe ja lennukite hooldusettevõttega Magnetic MRO pakub lennuakadeemia ka kaheaastast kutseõppeprogrammi õhusõidukite hooldustehniku õppekaval.Õhusõiduki hooldustehniku õppekava. Eesti Lennuakadeemia, vaadatud 11.02.2020.

2018. ja 2019. aastal oli Eesti Lennuakadeemia üks populaarsemaid kõrgkoole Eestis, kus kõikide erialade keskmine konkurss oli viis või enam huvilist ühele õppekohale. Neil aastatel olid populaarsemad erialad lennuliiklusteenindus, õhusõiduki juhtimine ja lennunduskorraldus.

Tartu Kultuurkapitali juurde asutati 2006. aastal Tartu Lennukolledži Fond, mis nüüdseks kannab nime Eesti Lennuakadeemia Fond. ELA Fondil on viis stipendiumifondi, mis annavad välja stipendiume lennuakadeemia õppuritele.Eesti Lennuakadeemia Fond Tartu kultuurkapitali kodulehel.

Lennuakadeemias on Eesti ainus lennundusalane raamatukogu. Seal on arvel ligi 7000 teavikut.Raamatukogu Eesti Lennuakadeemia.

Viited

Kirjandus
 Lennuakadeemia ajalugu ja meenutused - 20 aastat

Välislingid

 Eesti Lennuakadeemia koduleht
 Kadri Ratt "Lennuakadeemia on saanud ligi 700 sisseastumisavaldust" Postimees, 8. juuli 2011

Kategooria:Lennukoolid
Kategooria:Kambja vald
Kategooria:Eesti kõrgkoolid
Kategooria:Eesti lennundus